इसकी कीमत में हुई 92 रुपए की कटौती, घरेलू सिलेंडर के दामों में बदलाव नहीं
Latest LPG cylinder price update; How much does a commercial cylinder cost in India?  Follow Commercial Gas Price 1 April 2023 On Dainik Bhaskar (दैनिक भास्कर) तेल-गैस कंपनियों ने आज लिक्विड पैट्रोलिय गैस (LPG) की दरों में कमी की है। कंपनियों ने आज कॉमर्शियल गैस सिलेण्डर पर 87 रुपए तक घटाए है
आज यानी 1 अप्रैल को सरकार ने LPG गैस सिलेंडर की कीमतों में कटौती की है। कॉमर्शियल गैस सिलेंडर की कीमत 92 रुपए कम हुई है। इस कटौती के बाद दिल्ली में ये 2028 रुपए पर आ गया है। हालांकि घरेलू LPG गैस ग्राहकों के लिए कीमत में कोई बदलाव नहीं किया गया है। 14.2 किलो के गैस सिलेंडर के रेट पिछले महीने की तरह ही हैं।
पिछले महीने बढ़ाए थे दाम
इससे पहले 1 मार्च को 19 किलो वाले कॉमर्शियल सिलेंडर के दाम में 350.50 रुपए का इजाफा किया गया था। इसके बाद दिल्ली में ये 2119.50 रुपए पर पहुंच गया था। वहीं 14.2 किलोग्राम वाले घरेलू LPG सिलेंडर के दाम 50 रुपए बढ़ाए गए थे। इससे इसकी कीमत दिल्ली में 1103 रुपए हो गई।
जून 2020 से सब्सिडी बंद
जून, 2020 से LPG सिलेंडर पर ज्यादातर लोगों को सब्सिडी नहीं मिल रही है। अब केवल उज्जवला योजना के तहत जिन्हें सिलेंडर दिए गए हैं, उन्हें 200 रुपए की सब्सिडी मिलती है। इसके लिए सरकार करीब 6,100 करोड़ रुपए खर्च करती है। दिल्ली में जून 2020 में बिना सब्सिडी वाला सिलेंडर 593 रुपए में मिलता था, जो अब बढ़कर 1103 रुपए का हो गया है।
पेट्रोल-डीजल के दाम में बदलाव नहीं
आज यानी 1 अप्रैल को भी पेट्रोल और डीजल की कीमतों में कोई बदलाव नहीं हुआ है। करीब नौ महीनों से दाम स्थिर बने हुए हैं। दिल्ली में पेट्रोल की कीमत 96.72 रुपए, जबकि डीजल 89.62 रुपए प्रति लीटर पर बिक रहा है।
